《海月风帆》
明代·卢宽

仙岩瞰海涵真迹，古来却有人能识。舟行往来渺茫间，帆影分明印岩石。

潮生恶浪翻鱼龙，潮平千里如鉴空。夜深明月浸波底，隐映真如罨画中。

作者简介：卢宽，字伯栗。东莞人。明成祖永乐二十一年（一四二三）举人，任广西全州训导。荐为知县，辞不就。迁上高县教谕。事见明崇祯《东莞县志》卷三、清康熙《东莞县志》卷八。